**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΙΛΙΟΥ Ίλιον, 24-1-2022**

**ΤΑΧ.Δ/ΝΣΗ:**

**ΜΑΝΑΚΗ 11**

**131 22 ΙΛΙΟΝ**

**ΤΗΛ. 2132127650**

**ΦΑΞ: 2132127694-2132127695**

**e-mail. eirinodikioiliou@otenet.gr**

**ΠΛΗΡ: Βασ. Καρακώστας**

**ΕΠΕΙΓΟΥΣΑ ΑΝΑΚΟΙΝΩΣΗ**

Σε συνέχεια της από 24/01/2022 Ανακοίνωσης του Υπουργείου Δικαιοσύνης για την αναστολή λειτουργίας των Δικαστηρίων την Τρίτη 25-1-2022 και την Τετάρτη 26-1-2022 και λόγω αδυναμίας πρόσβασης στην Υπηρεσία εξαιτίας των έντονων καιρικών φαινομένων και της χιονόπτωσης-χιονόστρωσης που επικρατεί στην περιοχή, ενημερώνουμε ότι αναστέλλονται όλες οι εργασίες του Ειρηνοδικείου Ιλίου**για την 25η.01.2022 και 26η.01.2022**.

-Όλες οι υποθέσεις που θα αποσυρθούν θα προσδιορισθούν αυτεπάγγελτα οίκοθεν με Πράξη του Διευθύνοντος το Ειρηνοδικείο Ιλίου, με ενημέρωση της πλατφόρμας solon.gov.gr και θα αναρτηθούν στην ιστοσελίδα του ΔΣΑ, που θα επέχει θέση κλήτευσης όλων των διαδίκων.

-Προθεσμίες για τη διενέργεια κάθε είδους πράξεων και άλλων ενεργειών ενώπιον του ενταύθα Δικαστηρίου (ενδεικτικώς: κατάθεση προτάσεων και προσθήκης - αντίκρουσης, αποποιήσεις κληρονομίας, δηλώσεις τρίτου κλπ.), που λήγουν στις 25-1-2022 και στις 26-1-2022, παρατείνονται και λήγουν αντίστοιχα στις 27-1-2022 και 28-1-2022 αντίστοιχα.

-Στους εγκαλούντες, μάρτυρες και εγκαλούμενους, που έχουν κληθεί για κατάθεση στις 25-1-2022 και 26-1-2022, στα πλαίσια προκαταρκτικής εξέτασης/ προανάκρισης, θα επιδοθούν νέες κλήσεις.

Ο Διευθύνων το Ειρηνοδικείο Ιλίου

ΧΡΗΣΤΟΣ ΚΑΡΑΓΙΑΝΝΙΔΗΣ

ΕΙΡΗΝΟΔΙΚΗΣ Β΄